Критеријуми за доделу уговора  ЈН 139-2026 - Генeрални пројекат са претходном студијом оправданости реке Нишаве од ушћа до границе са Бугарском - I фаза  
(ЈН 139-2026)
1. Цена - 80 пондера
2. Критеријум квалитета (квалитет кадрова) - 20 пондера

ЦЕНА

Највећи број пондера по овом елементу критеријума износи 80 пондера.
Понуда са најнижом понуђеном ценом добија највећи број пондера, тј. 80 пондера. Број пондера за понуђене цене осталих понуђача израчунава се на следећи начин:

најнижа понуђена цена

------------------------------ x 80 = ___ број освојених пондера

висина понуђене цене

КВАЛИТЕТ

Највећи број пондера по овом елементу критеријума износи 20 пондера.

Критеријум квалитета (квалитет кадрова) – број пружених услуга израде техничке документације хидротехничких објеката за заштиту од великих вода, коју је као одговорни пројектант извео дипломирани или мастер инжењер грађевинарства, смер хидротехника, који поседује лиценцу 313 или 314 или одговарајућу.

Један дипломирани или мастер инжењер грађевинарства, смер хидротехника, који поседује лиценцу 313 или 314 или одговарајућу, који је у последње три године пре истека рока за подношење понуда, као одговорни пројектант реализовао минимум 1 (једну) услугу за израду техничке документације хидротехничких објеката за заштиту од великих вода.
Максималан број освојених пондера може бити 20 и освојиће га лице са највећим бројем пружених услуга према траженом критеријуму.

Број пондера по овом елементу критеријума израчунава се на следећи начин:

Број услуга:

      број пружених услуга

------------------------------------------- x 20 = ___ број освојених пондера

највећи број пружених услуга

У циљу оцењивања понуда по основу критеријума за доделу уговора: Критеријума квалитета  (квалитет кадрова) - број пружених услуга израде техничке документације хидротехничких објеката за заштиту од великих вода, коју је као одговорни пројектант пружио дипломирани или мастер инжењер грађевинарства, смер хидротехника, који поседује лиценцу 313 или 314 или одговарајућу, понуђачи уз понуду, путем Портала јавних набавки, за предложено лице (за лице које је наведено у Изјави о испуњености критеријума за квалитативни избор привредног субјекта и које ће учествовати у реализацији уговора), достављају:

 - за лица која су у радном односу: копије уговора о раду и Уверења да код обвезника плаћања доприноса (понуђача) у Јединственој бази Централног регистра обавезног социјалног осигурања на дан истека рока за подношење понуда, постоје пријаве на осигурање за запосленог, за које је тражено конкурсном документацијом да поседују образовне и стручне квалификације;

- за лице ангажовано по основу другог облика ангажовања ван радног односа, предвиђеног члановима 197-202. Закона о раду, копије важећих уговора о ангажовању;

- копије важећих лиценци (свечана форма или решење о истој) министарства надлежног за послове грађевинарства, саобраћаја и инфраструктуре или Инжењерске коморе Србије са потврдама из регистра лиценцираних инжењера ИКС из којих се види активан статус лиценци;

- потврде ранијих Наручилаца о искуству и броју пружених услуга - израде техничке документације, које је као одговорни пројектант за израду техничке документације хидротехничких објеката за заштиту од великих вода, у последње три године пре истека рока за подношење понуда, реализовало лице чије се искуство бодује, а које поседује звање - дипломирани или мастер инжењер грађевинарства, смер хидротехника, који поседује лиценцу 313 или 314 или одговарајућу, а која мора да садржи следеће елементе:

- назив и адресу Наручиоца;

- назив услуге у оквиру које је израђивао техничку документацију;

- период када је израђена техничка документација;

- изјаву да су услуге за потребе тог Наручиоца извршене стручно и квалитетно;

- контакт особа Наручиоца и телефон;

- потпис овлашћеног лица;

- документ из ког се јасно може утврдити да је лице чије се искуство бодује именовано на позицији одговорног пројектанта за израду техничке документације, коју је Наручилац навео у потврди.
